**Кыргыз Республикасынын Билим**

 **берүү жана илим министрлигинин**

 **№ \_\_\_\_\_\_\_\_\_\_ буйругуна тиркеме**

 **« \_\_ » \_\_\_\_\_\_\_\_\_\_\_\_\_\_\_2021 ж.**

**КЫРГЫЗ РЕСПУБЛИКАСЫНЫН БИЛИМ ЖАНА ИЛИМ МИНИСТРЛИГИ**

**КЫРГЫЗ РЕСПУБЛИКАСЫНЫН ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК СТАНДАРТЫ**

**БАГЫТЫ: 530300 - ПСИХОЛОГИЯ**

**Квалификациясы: бакалавр**

**Бишкек 2021**

1. **Жалпы жоболор**

**1.1.** Жогорку кесиптик билим берүүнүн **530300 - Психология** багыты боюнча Мамлекеттик стандарты, Кыргыз Республикасынын «Билим берүү жөнүндөгү» мыйзамына жана Кыргыз Республикасынын Министрлер Кабинети тарабынан бекитилген билим берүү жөнүндө аныктаган тартиптерге, ченем - укуктук актыларга ылайык, Кыргыз Республикасынын билим берүү жаатындагы жооптуу мамлекеттик органы тарабынан иштелип чыкты.

Бул Мамлекеттик стандарт бакалаврларды даярдоо боюнча жогорку кесиптик билим берүү программаларын ишке ашыруучу баардык ЖОЖдорго менчиктин формасына, кайсы ведомоствого таандык экендигине карабастан, сөзсүз аткарууга милдетүү болуп эсептелет.

**1.2.Терминдер, аныктамалар, белгилер, кыскартуулар.**

1.2.1.Жогорку кесиптик билим берүүнүн мамлекеттик стандартында Кыргыз Республикасынын «Билим берүү жөнүндө» мыйзамына жана жогорку кесиптик билим берүү чөйрөсүндө, белгиленген закондуу тартипте күчкө кирүүчү, эл аралык келишимдерге ылайык терминдер жана аныктамалар пайдаланылат.

 **негизги билим берүү программасы** – тийиштүү багытта билим берүү жараянын мазмунун жана аны турмушка ашырууну, окутуунун максаттарын, күтүлүүчү натыйжаларын жолго салуучу окуу-усулдук документтердин жыйындысы;

 **даярдоонун багыты –** фундаменталдык даярдоонун жалпылыгынын негизинде интеграцияланган түрдүү профилдүү жогорку кесиптик билим берүүчү (бакалаврларды, магистрлерди, адистерди) кадрлар үчүн билим берүү программаларынын жыйындысы;

 **профил**ь – кесиптик ишмердүүлүктүн анык бир түрүнө жана (же) объектине багытталган негизги билим берүү программалары;

 **модуль** – окутуунун, тарбиялоонун белгиленген максаттарына жана натыйжаларына карата, белгилүү бир логикалык жыйынтыкка ээ болгон окуу сабактарынын бөлүгү;

 **компетенция** – анык бир чөйрөдө эффективдүү, жемиштүү ишмердүүлүк үчүн зарыл болгон, окуучунун билим алуу даярдыгына алдын ала коюлган социалдык талаптар;

 **компетентүүлүк** – тийиштүү тармакта кесиптик иш жүргүзүү үчүн зарыл болгон жеке сапаттардын, билимдердин, билгичтиктердин жана көндүмдөрдүн кыймылдуу комбинациясы;

 **бакалавр** – кесиптик ишмердүүлүктү ишке ашыруучу, магистратурага тапшырууга укук берүүчү жогорку кесиптик билим берүүнүн квалификациялык деңгээли;

 **магистр -**  кесиптик ишмердүүлүктү ишке ашыруучу, аспирантурага жана (же) базалык докторантурага (профил бюнча/ PhD) тапшырууга укук берүүчү жогорку кесиптик билим берүүнүн квалификациялык деңгээли;

 **Кредиттерди топтоонун жана которуунун Европалык системасы** – окутууда берилген маселелердин натыйжасына жетүү үчүн болгон студенттин окуу жүктөмүнө негизделген система. КТКЕСке ылайык 60 кредит студенттин бир окуу жыл ичиндеги толук окуу жүктөмүнө туура келет.

 **чегерим бирдик (кредит) –** негизги кесиптик билим берүү программасынын эмгек көлөмүнүн шарттуу өлчөмү;

 **окутуунун натыйжалары** – модулдар/негизги билим берүү программалары боюнча окутуунун жыйынтыгында ээ болгон компетенциялар;

 **жалпы илимий компетенциялар –** жалпыга (же көпчүлүккө) таандык кесиптик ишмердүүлүктүн түрүнө: анализге, синтезге жана окууга ж.б.у.с. болгон жөндөмдү мүнөздөөчү көрүнүш;

 **инструменталдык компетенциялар –** өз ичине когнитивдик жөндөмдү, түшүнүү жөндөмүн жана идеяларды пайдаланууну, ой чабытты алат; методологиялык жөндөм, чөйрөнү башкара билүү, убакытты туура уюштуру жөндөмдөрүн, окутуу стратегияларын түзүү, чечим кабыл алуу жана проблемаларды чечүү; коммуникативдик компетенциялар, технологиялык жана лингвистикалык билгичтиктер, компьютердик ыктар, техникаларды колдоно билүү;

 **социалдык-личносттук жана жалпы маданий компетенциялар** – өзүнө сын көз менен кароо, карым-катнашты жана сезимди билдире билүү, кызматташуу жана өз ара аракеттер, группада иштей билүү, социалдык жана этикалык милдеттенмелерди моюндоо сыяктуу жеке жөндөмдөр;

 **кесиптик стандарт** – анык бир кесиптик ишмердүүлүктүн талаптарын, кызматкердин ээлеген ордуна туура келүүсүн, квалификациялык деңгээлинин сапатын жана мазмунун аныктоочу, ишмердүүлүктүн түрүнөн коз каранды болбостон, каалаган уюмда штаттык ордун ээлөөгө укук берүүгө негиз болуучу документ;

* + 1. Бул Мамлекеттик билим берүү стандартында төмөндөгү кыскартуулар колдонулат:

**МББС** –мамлекеттик билим берүү стандарты;

**ЖКББ -** жогорку кесиптик билим берүү;

**НББП** – негизги билим берүү программасы;

**ОМБ** – окуу – методикалык бирикме;

**НББП ОСЦ** – негизги билим берүү программасынын окуу сабактарынын цикли;

**КТКЕС** -Кредиттерди топтоонун жана которуунун Европалык системасы

**ЖИК** – жалпы илимий компетенциялар;

**ИК** – инструменталдык компетенциялар;

**КК** – кесиптик компетенциялар;

**СЛЖМК** – социалдык-личносттук жана жалпы маданий компетенциялар.

1. **КОЛДОНУУ ТАРМАГЫ**

2.1. Мамлекеттик билим берүү стандарты **530300 - “Психология”**- багыты боюнча бакалаврларды даярдоодо негизги билим берүү программаларын ишке ашырууга милдеттүү нормалардын, эрежелердин жана талаптардын жыйындысы жана Кыргыз Республикасынын аймагында бакалаврларды даярдоо багытына тиешелүү лицензия алган, аккредитациядан өткөн бардык билим берүү уюмдары (ЖОЖдор) менчиктин формасына, кайсы ведомостко таандык экенине карабастан, окуу жана уюштуруу-методикалык документтердин, жогорку кесиптик билим берүүдөгү негизги билим берүү программаларын өздөштүрүүнүн сапатын баалоодо негиз болот.

2.2. **530300 – “Психология”**  багыты боюнча жогорку кесиптик билим берүү Мамлекеттик стандартын негизги пайдалануучулар:

- администрация жана ЖОЖдун илимий-педагогикалык курамы (ПОК, илимий кызматкерлер), аталган багыт боюнча даярдоону социалдык чөйрөнүн, техниканын, илимий жетишкендиктердин негизинде билим берүү программаларын жаңыртууга жана натыйжалуу ишке ашырууга жооптуулар;

 - аталган багыт боюнча даярдоонун негизги билим берүү программаларын өздөштүрүүдө өздөрүнүн окуу иш-аракеттерин эффективдүү ишке ашырылышы үчүн жоопкерчиликтүү болгон студенттер;

- кесиптик иш-аракеттин туура келүүчү чөйрөсүндөгү кесипкөйлөрдүн жана жумуш берүүчүлөрдүн биримдиги;

- билим берүү чөйрөсүндөгү жооптуу мамлекеттик органдын тапшыруусу боюнча негизги билим берүү программаларын иштеп чыгууну камсыз кылуучу окуу-усулдук бирикме жана кенеш:

- жогорку кесиптик билим берүүнү каржылоону камсыз кылуучу аткаруу бийлиги, мамлекеттик органдар;

- жогорку кесиптик билим берүү чөйрөсүндө көз карандсыз аккредитациялоону ишке ашыруучу, жогорку кесиптик билим берүүдө мыйзамдулуктун сакталышын көзөмөлдөөчү аткаруу бийлиги, мамлекеттик органдары;

- жогорку кесиптик билим берүү чөйрөсүндө билим берүү программаларын баалоочу коз каранды эмес аккредитациялык агенстволор.

**2.3. Абитуриенттердин даярдык денгээлдерине болгон талаптар.**

2.3.1. «Бакалавр» квалификациясын алуу менен жогорку кесиптик билимге умтулган абитуриент жалпы орто же кесиптик орто (же кесиптик жогорку) билимге ээ болуусу зарыл.

2.3.2. Абитуриенттин жалпы орто же кесиптик орто (же кесиптик жогорку) билими жөнүндө мамлекеттик үлгүдөгү документи болуусу керек.

**3.ДАЯРДОО БАГЫТЫНЫН ЖАЛПЫ МҮНӨЗДӨМӨСҮ**

3.1. Кыргыз Республикасында **530300 – «Психология»** багыты боюнча төмөнкү ЖКББ НББП ишке ашырылат:

- бакалаврларды даярдоо боюнча ЖКББ НББП;

*-* магистрлерди даярдоо боюнча *ЖКББ НББП.*

Бакалаврларды даярдоодо ЖКББ НББПны толугу менен өздөштүргөн жана белгиленген тартипте мамлекеттик жыйынтыктоочу аттестацияны ийгиликтүү тапшырган ЖОЖдун бүтүрүүчүлөрүнө "бакалавр" квалификациясын ыйгаруу менен жогорку билим тууралу диплом берилет.

Магистрлерди даярдоодо ЖКББ НББПны толугу менен өздөштүргөн жана белгиленген тартипте мамлекеттик жыйынтыктоочу аттестацияны ийгиликтүү тапшырган ЖОЖдордун бүтүрүүчүлөрүнө "магистр" квалификациясын ыйгаруу менен жогорку билим тууралу диплом берилет.

3.2. **530300 – «Психология»** багыты боюнча бакалаврларды даярдоодо ЖКББ НББПны өздөштүрүүнүн ченемдик мөөнөтү, жалпы орто же кесиптик орто билим берүү базасынын негизинде, күндүзгү окуу формасында 4 жылдан кем эмес убакытты түзөт.

Күндүзгү-сырттан (кечки) жана сырттан окуу формалары боюнча бакалаврларды даярдоодо, ошондой эле окутуунун ар түрдүү формалары айкалышкан учурдагы ЖКББ НББПны өздөштүрүүнүн мөөнөттөрү, ЖОЖ тарабынан белгиленген күндүзгү окуу формасындагы ченемдик мөөнөткө салыштырмалуу алты айдан бир жылга чейин узартылат.

Бакалаврларды даярдоодо профили туура келген орто кесиптик же жогорку кесиптик билимге ээ болгондорго ЖКББ НББП өздөштүрүүнүн ылдамдатылган программаларын өздөштүрүү укугу берилет. Ылдамдатылган программаны ишке ашырууда окутуунун мөөнөтү, студенттин орто кесиптик билим алуусундагы жана (же) башка билим берүү программалары боюнча жогорку билим алуусунда өздөштүргөн (өткөн) окутуунун жыйынтыктарын толук же айрым дисциплиналарды (модулдарды) жана (же) айрым практикаларды кайра аттестациядан (перезачет) өткөрүү аркылуу аныкталат.

Орто кесиптик билим берүү профилинин, жогорку кесиптик билим берүү профилине туура келүүсүн ЖОЖ өз алдынча анытайт.

Орто кесиптик билимдин негизинде, күндүзгү формада, ылдамдатылган программаны ишке ашырууда ЖКББ НББП өздөштүрүүнүн мөөнөтү 3 жылдан кем эмес болот.

Индивидуалдык окуу план боюнча окутууда, билим алуунунун формасынан көз карандысыз, окутуунун мөөнөтүн ЖОЖ өз алдынча аныктайт.

Ден соолугунун мүмкүнчүлүгү чектелгендерди индивидуалдык окуу план боюнча окутуунун мөөнөтүн, ЖОЖ билим алуунун тийиштүү формасы үчүн аныкталган мөөнөткө салыштырмалуу, узартууга укуктуу.

 Бакалаврларды жана магистрлерди даярдоодогу ЖКББ НББПын өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети аныктайт.

3.3. Бакалаврларды даярдоодогу ЖКББ НББПны өздөштүрүүнүн жалпы эмгек көлөму 240 кредитке (чегерим бирдикке) барабар.

Күндүзгү окуу формасы боюнча окуу жылындагы ЖКББ НББПнын эмгек көлөмү 60 кредитке (чегерим бирдикке) барабар.

Бир окуу семестринин эмгек сыйымдуулугу 30 кредитке (чегерим бирдикке) барабар (окуу процесси эки семестрдик болуп түзүлгөн учурда).

Бир кредит (чегерим бирдик) студенттин окуу ишинин 30 саатына туура келет (анын ичине аудиториялык, өз алдынча иштери жана аттестациянын бардык түрлөрү кирет).

Окутуунун күндүз-сырттан (кечки) жана сырттан окутуу формаларында жана ар түрдүү формалар айкалышкан окутууда бир жыл ичиндеги ЖКББ эмгек көлөмү 48 кредиттен кем эмес болот. Аяктап жаткан окуу жылдын эмгек көлөмү ЖКББ жалпы эмгек көлөмүн камсыз кылуу зарылдыгы менен аныкталат.

3.4. **530300 – “Психология”** багыты боюнча ЖКББ НББПда личностту окутуу жана тарбиялоо жаатындагы максаттар.

3.4.1. 530300 – “Психология” багыты боюнча ЖКББ НББП окутуунун макасты, өз ишмердүүлүгүнүн түрдүү чөйрөсүндө ийгиликтүү иштеп, элдин жүрүм-турумун, сезимдерин, эмоцияларын, ойломдорун түшүндүрүүгө жана окуп үйрөнүүгө жөндөмдүү, түрдүү шарттарда элдер менен өз ара аркеттешүүнү жана баарлашууну түзө билген, личосттук жана кесиптик компетенцияларды өстүрүү жолундагы, тез өзгөрүлмөлүү дүйнөнүн шартында эмгек рыногуна туруктуу, социалдык мобилдүү бакалаврды даярдоо.

 3.4.2. 530300 – “Психология” багыты боюнча ЖКББ НББП личностту тарбиялоонун максаты, өзүн уюштура билген, максатка жетүүгө умтулган, эмгекти сүйгон, жоопкерчиликтүү, атуулдук сезими бар, коммуникативдүү, толеранттуу, жогорку маданияттуу студенттердин социалдык-личносттук сапаттарын калыптандыруу болуп саналат.

 **3.5. Бүтүрүүчүлөрдүн кесиптик ишердүүлүгүнүн чектери.**

 530300 – “Психология” багыты боюнча бүтүрүүчүлөрдүн кесиптик ишмердигинин чегине төмөндөгүлөр кирет: илимий, маданий, саламаттыкты сактоо, юриспруденция, билим берүү жаатындагы кесиптик маселелерди чечүү, жергиликтүү жашоочуларга, мамлекеттик жана мамлекеттик эмес мекемелерге социалдык жардам көрсөтүү, ошондой эле илим-изилдөө жана консалтингдик уюмдарга, физикалык жана юридикалык жактарга психологиялык кызмат көрсөтүү.

 Бүтүрүүчү билим деңгээлине жана кызматкердин квалификациялык талаптарынын компетенцияларына ээ болуусуна жараша, башка чөйрөлөрдө жана (же) башка кесиптик иш аракеттерде да, кесиптик ишмердүүлүүн жүргүзө алат.

 **3.6. Бүтүрүүчүлөрдүн кесиптик ишмердүүлүгүнүн объектилери.**

Бүтүрүүчүлөрдүн кесиптик ишмердүүлүгүнүн объектилери төмөндөгүлөр:

* жашоонун ар кандай мезгилинде адамдын психикалык абалынын, сапаттарынын жана психикалык процесстеринин психологиялык мыйзам ченемдүүлүктөрү жана механизмдери;
* личносттун ички, личносттор аралык социалдык мамилелери жана өз ара аракеттешүүлөрү;
* консультация, психодиагностика, психокоррекция жана профилактика өткөрүүнү уюштуруунун жолдору жана формалары;
* Психологиялык кызмат.

**3.7. Бакалавлардын кесиптик ишмердүүлүгүнүн түрлөрү:**

* Практикалык;
* Психологиялык-педагогикалык;
* Уюштуруучулук-башкаруучулук.

 Бүтүрүүчүнүн кесиптик ишмердүүлүгүнүн түрлөрүн, кесиптик стандарттын (бар болсо) негизинде же жумуш берүүчүлөр менен бирдикте ЖОЖ тарабынан иштелип чыккан билим берүү программасынын мазмуну аныктайт.

 **3.8. Бакалавр-психологдордун кесиптик ишмердүүлүктөрүнүн маселелери.**

 530300 – “Психология” багыты боюнча бакалаврдын кесиптин ишмердүүлүгүнүн маселелери төмөндөгүлөр:

*Практикалык ишмердүүлүктө:*

* тандалган кесиптик иш аракетте психологиялык кызматты ишке ашыруу жана прикладдык илим-изилдөөдө кесиптик маселелерди чечүү үчүн технологияларды жана методдорду пайдалануу;
* кесиптик маселелерди чечүү үчүн колдонмо илимий-изилдөө иш-аракетти ишке ашыруу;
* дүйнө таанымды өнүктүрүү үчүн коом жана курчап турган дүйнө жөнүндөгү илимий билимдердин системасын пайдалануу, туруктуу өнүгүү концепциясын түшүнүү жана билүү, маданий ар түрдүүлүктү жана түрдүү көз караштарды кабыл алуу;
* индивиддердин жана группалардын түрлөрүнө, психикалык процесстердин мүнөздөмөлөрүнө, психологиялык сапаттарга жана абалдарга анализ жасоо (жетектөө алдында);
* психологиялык изилдөөлөрдү жүргүзүүгө, балдардын жана чоң адамдардын таанып-билүү, когнитивдик, мотивациялык-эрктик чөйрөлөрүнүн өнүгүүсүн диагностикалоого, психология жаатындагы ар кандай илимий-практикалык иштерге катышуу (жетектөө алдында);­­­
* адамдын иш-аракетинин түрлөрүндө психикалык абалдарын диагностикалоонун натыйжалары боюнча психикалык өнүгүүдөгү бузулууларды жана чектен чыгууларды, асоциалдык жүрүм-турумдардын тобокелдигин аныктоо (жетектөө алдында);
* кесиптик ишмердүүлүктө туруктуу өнүгүү принцибин эске алуу.

*Психолого-педагогикалык ишмердүүлүктө*:

* түрдүү багыт боюнча ата-мекендик жана чет өлкөлүк тажырыйбаларды, илимий-теориялык маалыматтарды изилдөө (жетектөө алдында);
* психологиянын тармактарын окутууда колдонгон методдордун жана технологиялардын эффективдүүлүгүн аныктоо;
* коммуникация процессиндеги тобокелчилик факторлорду, билим берүү жана тарбиялоодо, эмгек жана уюштуруу иштериндеги курактык өнүгүү этаптарын эске алуу менен сергек жашоо жана жүрүм-турум боюнча психологиялык установкаларды калыптандыруу;
* курактык өзгөчөлүктөрдү, социалдык-билим берүүчүлүк деңгээлди эске алуу менен өз ара мамилелешүүдөгү толеранттуулукту, турмуштук кыйынчылыктарды жеңүүгө багытталган установкаларды калыптандыруу;
* мектеп жашына чейинки, башталгыч, орто жана кесиптик орто билим берүү программаларында жалпы билим берүүчү дисциплина катары психологияны окутуу жана коомдук турмушта, адамдын ар түрдүү иш аракетиндеги психологиялык өзгөчөлүктөр жөнүндөгү билимдерди таратуу;
* кесиптик карьера, билим берүү траекториясынын долбоорун иштеп чыгуу.

*Уюштуруучулук-башкаруу иш-аракетинин тармагында:*

* кесиптик иш-аракетти ишке ашырууда нормативдик-укуктук жана этикалык нормаларды пайдалануу;
* кесиптик ишмердүүлүктү ишке ашырууда туруктуу өнүгүү принциптерин сактоо, билим берүү процессинде жана өндүрүштө окуучулардын, кызматкерлердин коопсуздугуна, психологиялык саламаттыгына шарт түзүү;
* өндүрүштүн бардык субьектилеринде личносттор ортосундагы конструктивдик, позитивдик мамилелердин болушун уюштуруу, процесстерди жана аракеттерди комплекстүү башкаруу;
* кесиптик ишмердүүлүктөгү маселелерди чечүү үчүн ата-энелер, балдар коллективи, коомдук жана билим берүү уюмдары менен өз ара аракеттешүүлөрдү уюштуруу;
* өнүгүүнүн стратегиялык планын иштеп чыгуу жана эксперттик группанын ишине катышуу.

1. **НББП ишке ашыруунун шарттарына жалпы талаптар.**

**4.1.** ЖОЖдун НББПны ишке ашыруудагы укуктарына жана милдеттерине болгон жалпы талаптар.

**4.1.1.** ЖОЖдор даярдоонун багыты боюнча негизги билим берүү программаларын өз алдынча иштеп чыгышат. НББП Кыргыз Республикасынын даярдоо багыттары боюнча мамлекеттик билим берүү стандартынын негизинде иштелип чыгып, окумуштуулар кеңешинде бекитилет.

ЖОЖдор илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эске алуу менен ЖОЖдогу билим берүүнүн сапатынын кепилдигин камсыз кылуу бөлүмүнүн сунушу боюнча 5 жылдан кем эмес аралыкта НББПын жаңылап турууга милдеттүү, төмөндөгүлөрдүн негизинде:

* бүтүрүүчүлөрдү даярдоонун сапатын камсыз кылуу боюнча стратегияларды иштеп чыгууда;
* билим берүү программаларына мониторинг жасап, өзгөртүүдө;
* так макулдашылган өлчөмдөрдүн негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү процедураларын иштеп чыгууда;
* окутуучулулар курамынын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлдөөдө, анын ичинде окуп жаткандарды сурамжылоо жолу менен;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган өлчөмдөр боюнча өзүн өзү изилдөөнү үзгүлтүксүз жүргүзүүдө;
* коомчулукту өзүнүн ишмердүүлүгүнүн жыйынтыктары, жаңылануулары, мерчемдери, тууралуу маалымдоо.

**4.1.2.** Студенттерди жана бүтүрүүчүлөрдү даярдоонун сапатын баалоо алардын учурдагы жетишкендиктерин, ортолук жана жыйынтыктоочу мамлекеттик аттестацияларын өзүнө камтышы керек. Баалоочу каражаттардын базаларын ЖОЖ иштеп чыгат жана бекитет.

Бүтүрүүчүлөрдүн квалификациялык иштеринин мазмунуна, көлөмүнө жана түзүмүнө карата талаптарды, жогорку окуу жайларынын бүтүрүүчүлөрүн жыйынтыктоочу мамлекеттик аттестациясы тууралуу Жобону эсепке алуу менен жогорку окуу жайы аныктайт.

 **4.1.3.** НББПны түзүү мезгилинде, бүтүрүүчүлөрдүн социалдык-личносттук компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) калыптандыруудагы ЖОЖдун мүмкүнчүлүктөрү аныкталуусу керек. ЖОЖдор личносттун ар тараптуу өнүгүүсү үчүн зарыл болгон шарттарды түзүп, социалдык-маданий чөйрөнү калыптандырууга милдеттүү.

ЖОЖ окуу жараянынын социалдык-тарбиялык компонентин өстүрүүгө, студенттик өз алдынча башкарууну, студенттердин коомдук уюмдардын иштерине катышуусун, спорттук жана чыгармачылык клубдарды, илимий студенттик коомдорду өнүктүрүүгө көмөктөш болууга милдеттүү.

 **4.1.4.** Жогорку окуу жайынын НББПсы студенттин тандоосу боюнча окуу сабагын ар бир ОСЦнын вариативдүү бөлүгүнүн үчтөн биринен кем эмес көлөмүн түзүүсү керек. Студенттин тандоосу боюнча окуу сабактарын түзүүнүн тартибин ЖОЖдун окумуштуулар кеңеши аныктайт.

 **4.1.5.** ЖОЖ студенттерге өзүнүн окуу программаларын түзүүгө катышуу мүмкүнчүлүгүн камсыз кылууга милдеттүү.

 **4.1.6.** ЖОЖ НББПны түзүүдө студенттерди, алардын укуктары жана милдеттери менен тааныштырууга, студенттер тандап алган окуу сабактары алар үчүн милдеттүү болуп эсептелерин, ал эми алардын суммалык эмгек көлөмү окуу жараянында каралгандан кем болбошу керек экендигин түшүндүрүүгө милдеттүү.

 **4.2.** **НББПны ишке ашыруудагы студенттин укуктарына жана милдеттерине карата жалпы талаптар.**

 **4.2.1.** Студенттер, студенттин тандоосу боюнча окуу сабактарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган айкын окуу сабактарын тандап алууга укуктуу.

 **4.2.2.** Студент өзүнүн жекече билим алуу жол картасын түзүүдө, окуу сабактарын тандоо боюнча жана алардын келечектеги даярдоо профилине (адистештирүү) тийгизе турган таасири тууралуу ЖОЖдон консультация алуу укугуна ээ.

 **4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүү, коомдук уюмдардын, спорттук жана чыгармачылык клубдардын, илимий студенттик уюмдардын иштерине катыша алышат.

 **4.2.4.** Студенттер ЖОЖдун НББПсында каралган бардык тапшырмаларды белгиленген мөөнөттөрдө аткарууга милдеттүү.

 **4.3.** Студенттин окуу жүгүнүн максималдуу көлөмү, анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Күндүзгү окуу формасындагы бир аптадагы аудиториялык сабактардын көлөмүн, ЖКББнын деңгээлин жана даярдоонун багытынын өзгөчөлүгүн эске алуу менен, ар бир окуу сабагын окутууга бөлүнгөн жалпы көлөмдүн 35% пайыздык чегинде, мамлекеттик билим берүү стандарты аныктайт.

Окуу дисциплиналары боюнча бөлүнгөн өз алдынча иштерге, ошол дисциплина боюнча экзаменге даярдануу убактысы да кошулат.

 **4.4.** Күндүзгү - сырттан (кечки) окуу формасында аудиториялык сабактардын көлөмү жумасына 16 сааттан төмөн болбошу керек.

 **4.5.** Сырттан окуу формасында студенттин окутуучу менен сабак окуу мүмкүнчүлүгү жылына 160 сааттан төмөн эмес көлөмдө камсыз кылынуусу керек.

 **4.6.** Окуу жылындагы каникулдук убакыттын жалпы көлөмү 7-10 жуманы түзүүсү керек, ошондой эле эки жумадан кем болбогон жана 4 жумадан кем эмес дипломдон кийинки эс алуу.

 **5. Бакалавларды даярдоонун НББПсынын талаптары**

 5.1. Бакалаврларды даярдоонун НББПсын өздөштүрүүнүн натыйжаларына карата талаптар.

**530300 – “Психология”** багыты боюнча «бакалавр» квалификациясына ээ болгон бүтүрүүчү негизги билим берүү программасынын максаттарына жана кесиптик иштин маселелерине ылайык төмөндөгү компетенцияларга ээ болушу керек:

***а) универсалдык:***

* **жалпы илимий (ЖИК):**
* айлана чөйрө жөнүндө илимий билимдер системасына ээ, учурдун концепцияларын жана чөйрөнү, дүйнө тааным системаларын, адамдын жаратылыштагы жана социумдагы ордун жана ролун түшүнөт, маданияттын жана жашоонун баалуулуктарында багыт табууга жөндөмдүү (ЖИК- 1);
* тандалган кесиптик иш-аракеттин аймагында түрдүү жагдайларды чечүү үчүн илимий билимдердин методдорун жана категориялардын системаларын колдоно алат (ЖИК- 2);
* математикалык/ табигый/ социалдык-гуманитардык илимдердин базалык жоболорун колдонуу менен билим берүүнүн натыйжаларын божомолдоону, окуудагы жетишкендиктерди баалоону жана мониторинг жүргүзүүгө жөндөмдүү (ЖИК- 3);
* маалыматтарды кабыл алууга, жалпылоого жана анализдөөгө, максат коюууга, ага жетүү жолдорун тандоого жөндөмдүү (ЖИК- 4);
* изилдөө планын түзүүгө жана корректирлөөгө, чогулган маалыматтарды анализдөөгө жана интерпретациялоого жөндөмдүү (жетектөө менен) (ЖИК- 5);
* прикладдык илимий изилдөө иш-аракетин ишке ашырууга, болгон билимдерди практикага интеграциялоого жөндөмдүү (ЖИК- 6).

***инструменталдык (ИК):***

* кесиптик иш-аракеттин ар турдуу булактарынан алынган маалыматтар менен иштөөгө даяр (ИК-1);
* программалык камсыз кылуу деӊгээлинде заманбап маалымат технологияларын колдоно алат (Интернет ресурстарын, Mikrosoft office) (ИК-2);
* мамлекеттик, официалдуу жана чет тил менен байланышкан көйгөйлөрдү жазуу жана оозеки формада аргументтуу жана логикалык берүүгө жөндөмдүү (ИК-3);
* психологиялык кырдаалдарды жана алардын жыйынтыгын анализдөөгө жана баалоого жөндөмдүү (ИК-4);
* кесиптик иш-аракетти жөнгө салуучу укуктук-нормативдик документтерди колдоно билет (ИК-5);
* максаттуу кесиптик иш-аракеттин түрлөрүн аткара билүүгө, группада бирге эффективдүү иштөөгө жөндөмдүү (ИК-6).

**Социалдык-личносттук жана жалпы маданий компетенциялар (СЛЖПК)**

* жалпы адамдын баалуулуктарынын маанисин гуманизмдин, эркиндиктин жана демократиянын принциптеринде түшүнө билет (СЛЖМК-1);
* башкалардын инсандык өзгөчөлүгүн кабыл алууга, кесиптик өз ара аракеттешүүгө жана ынандырууга, эмпатия көрсөтүүгө, балдарды жана чоӊдорду психологиялык колдоого жөндөмдүү (СИЖМК-2);
* билим берүү жана кесиптик коомчулуктун деӊгээлинде инсандар аралык, полимаданияттык, кесиптик мамиле түзө алат (СЛЖМК-3);
* кесиптик жана психикалык абалды анализдөө жана жөнгө салуу, коопсуз чөйрөнү жана туруктуу өнүгүүнү камсыз кылуу ыктарына ээ боло алат (СЛЖМК -4);
* социалдык-инсандык жана жалпы маданияттын баалуулуктарын сергек жашоонун негизинде өнүктүрүүгө, жаратылышты коргоо жана ресурстарды рационалдуу пайдаланууга жөндөмдүү (СЛЖМК-5);
* чөйрөдө психологиялык билимдерди жайылтууга, жүрүм-турумдун асоциалдык жана өзүн-өзү бузуучу аракеттерди жана формаларды психологиялык алдын алууну ишке ашырууга жөндөмдүү (СЛЖМК-6);
* окуучулардын туруктуу өнүгүүсү жана окуусу үчүн коопсуз билим алуу чөйрөсүн камсыздоого, балдарда сергек жашоонун, жаратылышты коргоонун жана ресурстарды рационалдуу колдонуу ыктарын калыптандырууга жөндөмдүү (СЛЖМК-7).

**б) кесиптик (КК)**

- психология илим катары билимдерин, анын тарыхый аспекттерин, феномендерин, категорияларын жана методологиялык негиздерин колдоно билет (КК-1);

- адамдын аӊ-сезиминин жана психикасынын анатомдук-физиологиялык, психологиялык өнүгүүсүнүн закон ченемдүүлүктөрүн, инсандык социалдашуу жана калыптануу процесстерин анализдөөго жана түшүнүүгө жөндөмдүү (КК-2);

- социалдык жана инсандын өнүгүүсүнүн нормадан артта калуусун астына алууга, ошондой эле ар түрдүү иш-аракеттеги социалдык-кесиптик тобокелчиликтерге жардам көрсөтүүгө жөндөмдүү (КК-3);

- кесиптик иш-аракеттин тандалган чөйрөсүндө кеӊеш берүү, диагноздоо, оӊдоп-түзөө жана алдын-алууну өткөрүү ыктарына ээ (КК-4);

- маалыматтарды ранжировкалоо жана тандоону ишке ашырууга, кесиптик максаттарды чечүүдө изилдөөлөрдүн жыйынтыктарын колдоно алат (КК-5);

- статистикалык иштеп чыгууга, маалыматтарды басып чыгарып көрсөтүүгө жөндөмдүү (КК-6);

- ар турдүү илимий идеяларды, көз караштарды, ойлорду кабыл алууга, аларды психологиялык коштоп жүрүүну камсыз кылууга жөндөмдүү (КК-7);

- маалыматтарды чогултууга, анализдөөгө жана интерпретациялоого жана аларды жасалгалоо ыктарына ээ (КК-8);

- психологиялык кызматты ишке ашырууга, өздүк иш-аракеттин сапатына жоопкерчиликтүүлүккө, психологдун этикалык-кесиптик кодексин сактоого жөндөмдүү (КК-9);

- инсандык-багытталган билим берүү жана туруктуу өнүгүү принциптерине (сергек жашоо, жаратылышты коргоо, табигый ресурстарды жана энергияны рационалдуу колдонуу, маданий көп түрдүүлүк, инклюзия ж.б.) ылайык билим берүү процесси үчүн оптималдуу шарттарды калыптандырууга жөндөмдүү (КК-10).

**Психологиялык-педагогикалык иш-аракет чөйрөсүндө:**

* психокоррекциялык, реабилитациялык, психопрофилактикалык жана окутуу программаларын ишке ашырууда инновациялык методдорду колдонууга жөндөмдүү (ПК-11);
* кесиптик иш-аракетке конструктивдүү пикир алышуу түзүүгө жөндөмдүү (ПК-12);
* практикалык жана лаборатордук сабактарды өткөрүүгө даяр (ПК-13);
* билим берүүнүн инсандык-багытталган жана өнүктүрүүчү технологияларын колдонууга жөндөмдүү (ПК-14);
* психологияны мектепке чейинки жана билим беруу мекемелеринде, ишкана жана өндүрүш түзүмдөрүндө окутууга жөндөмдүү (ПК-15).

**Уюштуруу-башкаруу иш-аракеттери:**

* кризистүү жана стандарттуу эмес кырдаалдарды уюштуруу-башкаруу чечимдерди таба билүүгө, аларды баалооого, лидерлик сапаттарды көрсөтө билүүгө (ПК-16);
* психологиялык кызмат ишин уюштурууга, социалдык-психологиялык жана билим берүүчү иш-чараларды ишке ашырууга, кесиптик маселелерди чечүүдө идеяларды жана тажрыйбаны жайылтууга жөндөмдүү (ПК-17);
* группалык иштерди уюштурууга, кесиптик ыктарды чөйрө менен иштөөдө колдонууга жөндөмдүү (ПК-18).

**5.2.** 530300 Психология багыты боюнча бакалаврды даярдоодо НББПтүзүмүнө талаптар.

530300 Психология багыты боюнча бакалаврларды даярдоонун негизги билим беруу программалары төмөнкү сабактардын циклдерин изилдөөнү карайт.

Ар бир сабактын циклинин базалык (милдеттүү) жана ЖОЖ тарабынан бекитилген вариативдуу (кесиптик) бөлүгү.

Вариативдуу (кесиптик) бөлүгү билимдерди, билгичтиктерди жана көндүмдөрдү кеӊейтүүгө жана тереӊдетүүгө, базалык сабактардын мазмуну менен аныкталуучу студент алган профилге ылайык «магистр» академиялык даражасын алуу, ийгиликтуу кесиптик иш үчүн мүмкүнчүлүк түзөт.

Вариативдуу (кесиптик) бөлүк эки бөлүктөн турат; ЖОЖдун компоненти жана студенттин тандоосу боюнча окуу сабактарынан.

**Бакалаврларды даярдоонун ЖББПнын түзүмү**

**530300 – «Психология» багыты боюнча бакалаврларды даярдоонун түзүмү**

 **Таблица 1.**

|  |  |
| --- | --- |
|  **Бакалаврларды даярдоонун ЖББПнын түзүмү** | **ЖББПда бакалаврларды даярдоонун жана анын блокторун кредиттөө көлөмү**  |
| Блок 1 | Дисциплиналар | 165-215 |
|  | 1. Гуманитардык, социалдык жана экономикалык мерчем
2. Математикалык жана табигый илимдер мерчем

III .Кесиптик мерчем | 20-35 көлөмү ОМБ тарабынан аныкталат 15-20 ккөлөмү ОМБ тарабынан аныкталат 140-160 көлөмү ОМБ тарабынан аныкталат  |
| Блок 2 | Практика | 15-60 |
| Блок 2 | Мамлекеттик жыйынтыктоо аттестациясы  | 10-15 |
| **Бакалаврларды даярдоо боюнча ЖКББнүн НББПнын көлөмү** | **240** |

“Психология” багыты боюнча бакалаврды даярдоо төмөнкү окуу мерчемдеги предметтерди окуп үйрөнүүнү караштырат.

 Окуу сабактарынын ар бир мерчеми, базалык (милдеттүү түрдөгү) бөлүккө жана ЖОЖ тарабынан аныкталуучу вариативдик (бакалаврларды даярдоо боюнча ЖКББнүн НББПнын көлөмү) бөлүккө ээ. Вариативдүү (профилдик) бөлүк базалык окуу сабактарынын мазмуну менен аныкталуучу билимдерди, билгичтиктерди жана көндүмдөрдү кеңейтүүгө жана тереңдетүүгө мүмкүндүк берет, студенттин алган профилине ылайык "магистр" академиялык даражасына жетишүү үчүн ЖКББнын кезектеги деңгээлинде билимин улантууга, ийгиликтүү кесиптик иш жүргүзүү үчүн тереңдетилген билимдерди жана көндүмдөрдү алууга мүмкүнчүлүк түзөт. Вариативдүү (профилдик) бөлүк эки бөлүктөн турат: ЖОЖдук компоненти жана студенттин тандоосу боюнча окуу сабактары.

5.2.1. Бакалаврларды даядоонун НББПсы төмөнкүлөрдү ишке ашырууну камсыз кылууга тийиш:

- тизмеси жана эмгек сыйымдуулугу Кыргыз Республикасынын билим берүү жана илим чөйрөсүндөгү ыйгарым укуктуу мамлекеттик органы тарабынан аныкталган гуманитардык, социалдык жана экономикалык циклдин милдеттүү сабактары. Бул дисциплиналарды ишке ашыруунун мазмуну жана тартиби жогорку кесиптик билим берүүнүн мамлекеттик билим берүү стандарты тарабынан бакалавриат даярдоонун тиешелүү багыты боюнча белгиленет;

- дене тарбия жана спорт боюнча сабактар, 360 сааттан кем эмес, алар өздөштүрүүгө милдеттүү, бирок кредитке которулбайт жана бакалаврларды даярдоо үчүн билим берүү программасынын алкагына кирбейт.

 5.2.2. Блок 2. "Практика" окутуунун төмөнкү түрлөрүн камтыйт:

окуу практикасы (таанышуу практикасы, технологиялык практика, илимий-изилдөө иши) жана өндүрүштүк практика (долбоорлоо, эксплуатациялык, педагогикалык, илимий-изилдөө) практикасы.

Университет практиканын бир же бир нече түрүн тандап алууга укуктуу; ошондой эле белгиленген кредиттердин чегинде практиканын кошумча түрүн түзө алат.

5.2.3. Блок 3 "Мамлекеттик жыйынтыктоочу аттестация" мамлекеттик экзамендерди тапшырууга жана тапшырууга даярдыкты, акыркы квалификациялык ишти коргоону камтыйт

5.2.4. Бакалаврларды даярдоо үчүн НББПнын алкагында милдеттүү жана тандалма бөлүк айырмаланат.

Бакалавриат үчүн НББП нын милдеттүү бөлүгү улуттук квалификация алкагынын деңгээлин эске алуу менен жалпы илимий, универсалдуу, социалдык-жеке, жалпы маданий жана кесиптик компетенциялардын калыптанышын камсыз кылган дисциплиналарды жана практиканы камтыйт.

Мамлекеттик аттестациядан тышкары милдеттүү бөлүктүн көлөмү бакалаврларды даярдоо үчүн жалпы билим берүү программасынын жалпы көлөмүнүн 50% ашпоого тийиш.

Бакалавриат үчүн НББПнын тандалма бөлүгүндө студенттер тиешелүү багытта дисциплиналарды тандай алышат, ошондой эле башка багыттар боюнча бакалаврларды даярдоо үчүн НББПсы дисциплиналарды тандоого уруксат берилет.

5.2.5. Университет мүмкүнчүлүгү чектелген адамдарга (алардын каалоосу боюнча) алардын психофизикалык өнүгүүсүнүн өзгөчөлүктөрүн, индивидуалдуу мүмкүнчүлүктөрүн эске алуу менен бакалаврларды даярдоо үчүн НББПменен окуу мүмкүнчүлүгүн бериши керек жана зарыл болгон учурда өнүгүү бузулууларын жана социалдык адаптациясын оңдоону камсыз кылышы керек.

**5.3. Бакалаврдын негизги билим беруу программасын ишке ашыруунун шарттарына талаптар**

**5.3.1. Окуу процессин кадрдык камсыздоо**

 Бакалавриаттын негизги билим берүү мүдөөсүн турмушка ашыруу үчүн илимий-педагогикалык, өзөктүк билими бар, окутулуп жаткан сабактын багытына жараша, илимий даражасы же ишмердүүлүк тажрыйбасы кесипкөй чөйрөгө ылайык келген жана такай илимий же илимий-усулдук ишмердүүлүк менен алектенген кадрлар менен камсыз болушу керек.

Кесиптик үзүмдүн окутуучулары, эреже катары магистрдин, кандидаттын, илимдин докторунун даражасына эгедер жана (же) ылайыктуу кесипкөй чөйрөдө ишмердүүлүктүн тажрыйбасы болуусу кажет.

 Аталган негизги билим берүү мүдөөсүндө, билим берүү жараянын камсыз кылуучу жалпы окутуучулардын арасында, кандидаттык же илимдин доктору даражасы бар окутуучулардын үлүшү **35%** кем болбоого тийиш.

**5.3.2. Окуу процессин окуу-усулдар жана маалымат менен камсыздоо**

 Негизги билим берүү мүдөөсү окуу-усулдук даректемелер жана бардык окуу модулдары боюнча негизги билим берүү мүдөөсүнүн материалдары менен камсыздандырылат.

 Негизги билим берүү мүдөөсүн турмушка ашыруу ар бир студенттин негизги билим берүү мүдөөсүнүн модулдарынын толук тизмеси боюнча топтолгон өзөктүк чордонго жана китепканалык корго кирүүгө жолу ачык болууга тийиш. Окутулуп жаткандар өз алдынча даярдануу убагында электрондук окутуу катмарына жана Интернет тармагына кирүүсү камсыздалышы керек.

 Негизги билим берүү мүдөөсү боюнча ар бир студент билим берүү мүдөөсүнө кирген кесиптик үзүмдөгү ар бир сабак боюнча бирден кем эмес окуу-усулдук жазымал жана/же электрондук басылма менен (мезгилдүү басылмалардын электрондук өзөгүн кошкондо) камсыз болуусу зарыл.

 Китепкана кол жазымал жана/же электрондук басылмалардан топтолот, негизги окуу адабияттар бардык үзүмдөрдөгү өзөктүк бөлүктөрдүн сабактары боюнча акыркы 10 жыл ичинде басылган болуусу керек.

 Кошумча адабияттардын фонду окуу адабияттарынан тышкары расмий, сурап-билүү-китеп көрсөткүч, адистештирилген мезгилдүү басылмаларды камтыйт.

 Электрондук-китепканалык тутум Интернет тармагы жеткен жерден ар бир окуучуга кандай гана болбосун жеке туташуу мүмкүнчүлүгүн камсыздоого милдеттүү. Окуучу үчүн учурдагы кесиптик өзөккө, маалыматтык сурап-билүүгө жана издөө тутумуна кирүүгө камсыз кылынууга тийиш.

**5.3.3. Окуу процессин материалдык-техникалык камсыздоо**

 Бакалаврларды даярдоодо негизги билим берүү мүдөөсүн турмушка ашырып жаткан жогорку окуу жайдын окуу болжомунда каралган жана санитардык жана өрткө каршы аракеттеги эрежелер менен ченемдерге ылайык, окумалдарды сабактык жана сабак аралык даярдоодо, лаборатордук, практикалык жана илимий-изилдөөчүлүк иштер менен өткөрүүлөрдүн бардык түрүн камсыз кылган, материалдык-техникалык өзөгү болгону оң.

 Бакалавр мүдөөсүн турмушка ашыруу үчүн керектүү ылдыйкы материалдык-техникалык камсыздоонун тизмеси өзүнө камтыйт:

 -окуу дарсканалары, көрсөтмө куралдар жабдуулар менен коштолгон;

 -Интернетке чыгууга мүмкүнчүлүгү бар компьютердик класстар;

 -тармакка ылайыкташтырылган атайын жабдылган бөлмөлөр;

 -окуу-усулдук бөлмөлөр;

 -спорттук залдар менен жабдуулар, дарсканаларда иштөө үчүн атайын жабдылган (турмушка ашырылып жаткан тармакка жараша).

 -билим берүү мекемелери, орто мектептер, психикалык ден соолук жана реабилитациялоо борборлору, мамлекеттик жана мамлекеттик эмес ишканалар жана топтор.

 Электрондук басылманы колдонууда ЖОЖ ар бир окутулуучуну өз алдынча даярдануу убагында компьтердик класста окутулуп жаткан сабактын көлөмүнө ылайык иш орду менен камсыздайт.

 ЖОЖ лицензиондук программалык комплектиси менен камсыз болуусу керек.

1. **Бүтүрүүчулөрдү даярдоонун сапатына баа берүү**

6.1.Негизги билим берүү программасын өздөштүрүүнүн сапаттарын баалоодо күнүмдүк, аралыкта жана окуучулардын мамлекеттик жыйынтыктоо аттестациясын камтуусу керек.

6.2. Ар бир сабак боюнча күнүмдүк жана аралык билимди текшерүүнүн конкреттүү формаларын ЖОЖ оз алдынча иштеп чыгат жана бир айдын ичинде окуучуларга жеткирилет.

6.3. Жыйынтыктоочу мамлекеттик аттестация бакалаврдык бүтүрүүчү квалификациялык ишти коргоону жана мамлекеттик сынакты (эки мамлекеттик сынакты) камтыйт.

Бакалаврлардын бүтүрүүчү квалификациялык ишинин мазмунуна, көлөмүнө жана түзүмүнө талаптар жогорку окуу жайы тарабынан бүтүрүүчүлөрдүн жыйынтыктоочу мамлекеттик аттестациясы тууралуу билим берүү башкармачылыгынын мамлекеттик органы бекиткен Жобонун негизинде, КР окмотунун 29 май 2012 жылы бекитилген №346 токтому менен, жана ошондой эле МББС ЖКББ бакалавриаттын негизги билим берүү программасын өздөштүрүүнүн жыйынтыгына жогорку кесиптик билим берүүнүн мамлекеттик билим берүүнүн стандартынын талаптык бөлүгүндө аныкталат.

Жыйынтыктоочу мамлекеттик сынактын калыбы менен мазмуну ОУБнин сунушуна ылайык аныкталат.

**530300 «Психология»** тармагы боюнча жогорку кесиптик билим берүүнүн Мамлекеттик стандарты – И.Арабаев атындагы КМУнин жогорку окуу жайынын базасында, педагогикалык билим берүү тармагындагы Окуу-усулдук бирикмеси тарабынан иштелип чыккан.

**Түзүүчүлөр:**

Педагогикалык билим берүү боюнча ОМБнын төрагасы

физ-мат. илимдеринин кандидаты, доцент \_\_\_\_\_\_\_\_\_**Ж.Т. БЕКСУЛТАНОВ**

Педагогикалык билим берүү боюнча ОМБнын

жооптуу катчысы тарых ил. кандидаты, доцент \_\_\_\_\_\_\_\_\_\_\_**Р. А. ЗАЙНИЕВ**

Психологиялык билимдер секциясынын жетекчиси,

Психол. илиминин канд., доцент  \_\_\_\_\_\_\_\_\_\_\_\_\_ **Н.Х. МУРАТАЛИЕВА**

 КРББА ректору, психол. илим. доктору, профессор \_\_\_\_\_\_\_\_\_\_\_\_ **Ч.А.ШАКЕЕВА**

Психол. илиминин кандидаты,

Психология кафедрасынын профессорунун м.а. \_\_\_\_\_\_\_\_\_\_\_\_\_\_**Т.А.КОНУРБАЕВ**

Өнүгүүнүн билим берүү борборунун директору,

Психол. илиминин доктору, профессордун м.а **\_\_\_\_\_\_\_\_\_\_\_\_\_\_А.А.ЧАЗОВА**

Социалдык-гуманитардык факультеттин деканы,

психол. илиминин канд., доцент    **\_\_\_\_\_\_\_\_\_\_\_\_\_\_\_\_ М.КАМЧИБЕК У.**

Психология кафедрасынын доценти,

Психол. илиминин канд., доцент    \_\_\_\_\_\_\_\_\_\_\_\_ **К.М.КОЖОГЕЛДИЕВА**

Психология магистри, психология

кафедрасынынага окутуучусу **\_\_\_\_\_\_\_\_\_\_\_\_\_\_ Б.У.АСАНАЛИЕВА**

**Приложение1**

Перечень дисциплин, предлагаемых Учебно-методическим при базовом вузе

КГУ им.И. Арабаева по направлению бакалавра **530300 Психология»**

|  |  |
| --- | --- |
| **№** | **Наименование дисциплин** |
| 1. | Введение в профессию  |
| 2. | Зоопсихология и сравнительная психология |
| 3. | Практикум по психологии (по отраслям)  |
| 4. | Основы медицинской психологии и патопсихологии  |
| 5. | Психодиагностика  |
| 6. | Педагогическая психология  |
| 7. | Социальная психология |
| 8. | Этнопсихология |
| 9. | Экспериментальная психология  |
| 10. | Психология личности  |
| 11. | Дифференциальная психология |
| 12. | Специальная психология |
| 13. | Основы психологического консультирования  |
| 14. | Психология детского возраста  |
| 15. | Психология общения |
| 16. | Психология конфликта  |
| 17. | Кризисная психология  |
| 18. | Психология мотивации  |
| 19. | Основы социально-психологического тренинга |
| 20. | Психология менеджмента  |
| 21. | Основы практической психологии  |
| 22. | Основы психиатрии  |
| 23. | Основы психокоррекции |
| 24. | Основы психотерапии  |
| 25. | Психология труда  |
| 26. | Юридическая психология |